Al lê die Berge nog so blou.* | | INK Al lê die Berge nog so blou.* – INK
Titel: Al lê die Berge nog so blou.*
Datum gepubliseer: 14 Junie 2017 Aantal woorde: 152 196 Kere gelees ♥2
Al lê die berge nog so blou*
As ons Kaapse berge brand,
geblaas deur eie woede en die wind,
dan dwarrel blom en twyg van fynbos
spookpatrone oor die strand.
Al lê die berge elders blou,
knak Knysna-woude midde roet en as
en verwronggebrande dier en voël
verkool in vlam en rook se dampend grou.
Waar eens die ooptrappaadjies
van spelend’ veldmuisies deur grassies kronkel
lê nou slegs ’n dowwe poeierspoor
oor teer, verbrande git van fynbossaaidjies
en in die klofies, kaalgestroop
van boom en dos, stu halfverskroeide loof
die karig’ beek tot slodderend’ modder-as;
verhoed selfs dat ’n syfering verloop.
daar waar die rook en vlamme nie kon kom,
lê ons ou Kaapland swart verbrand; verteer
deur helse gloed van windjaagvlam se vuur
en snik die mens, die dier, die veld in rou!
*FAK Sangbundel. (Titelnaam: Al lê die berge nog so blou.)
Puik gedig, Koekekranka. Jy gebruik altyd sulke wonderlike woorde waaraan ek nooit dink nie. Ek hou daarvan om jou gedigte te lees 🙂
Dierbaar van jou om so positief te reageer! Ek waardeer . Baie dankie en mooi loop.
Junie 15, 2017
Baie goed geskryf Koekekranka
Weer maar net baie dankie vir jou tyd en kommentaar!
Baie dankie en groete daar!
Kommentaar telling: 458
5 Lede, 80 gaste aanlyn